  Майя Бывальцева 6-тӥ толсурлы Удмуртиын коронавирус инфекциен черлан 186 выль учыръёсты пусйизы. Со сярысь элькунысь оперативной штаб ивортӥз. Выль висисьёс пусъёмын: Ижкарын – 91 адями, Эгра ёросын – 10, Шаркан, Якшур-Бӧдья ёросъёсын – быдэн укмыс, Сарапулын, Дэри ёросын – быдэн тямыс, Яр, Юкаменск ёросъёсын – быдэн сизьым, Глазкарын, Алнаш ёросын – быдэн вить, Можгаын, Камбарка, Сарапул ёросъёсын – быдэн ньыль, Воткаын, Дэбес ёросын – быдэн куинь, Балезино, Каракулино, Кез ёросъёсын – быдэн куинь, Можга, Пичи Пурга, Кияса ёросъёсын – быдэн одӥг. Эшшо 132 адями висёнэз вормиз. Кык мурт кулӥз – 54 но 73 аресъем воргоронъёс Туннэ нуналлы Удмуртиын выль коронавирус инфекциен черлан 14 сюрс 639 учыр лабораториосын зэматэмын. 11 сюрс 490 адями йӧназ, 244 мурт кулӥз. Та дыре 195 висисьёслэн тазалыксы секыт лыдъяське. Оглом элькунын коронавируслы 664 сюрс 776 эскеронъёс ортчытӥзы, берло нуналэ – 3 сюрс 181.  Тегъёс: Тазалык Ижкар висён Удмуртия коронавирус  